Legal Document

Category: 2094

Text:
5. ΑΠΟΦΑΣΙΣ ΥΠΟΥΡΓΟΥ ΕΘΝ. ΠΑΙΔΕΙΑΣ ΚΑΙ ΘΡΗΣΚΕΥΜΑΤΩΝ  Αριθ.10195 της 26 Φεβρ./20 Μαρτ.1968 (ΦΕΚ Β΄144) Περί εξετάσεων σπουδαστών Ε.Μ.Π. οφειλόντων μαθήματα προς απόκτησιν νέου βαθμού προόδου. Έχοντες υπ’ όψιν: 1)Τας διατάξεις της παρ.5 της υπ’ αριθ.107/1962 πράξεως του Υπουργικού Συμβουλίου κυρωθείσης δια του άρθρ.1 του Ν.Δ.4263/1962 και 2)την πρότασιν της Συγκλήτου του Ε.Μ.Π., διατυπωθείσαν κατά την συνεδρίαν αυτής της 15.12.1967, αποφασίζομεν: Ορίζομεν όπως, σπουδασταί των Ανωτάτων Σχολών του Ε.Μ. Πολυτεχνείου, δικαιούμενοι να εγγραφώσιν εις την επομένην τάξιν, μεταφέροντες έν ή δύο μαθήματα, δύνανται να τύχουν νέου βαθμού ετησίας προόδου εις τα υπ’ αυτών οφειλόμενα μαθήματα (κατόπιν εξετάσεων κατά τας ισχυούσας διατάξεις) όστις θα αντικαταστήση τον κτηθέντα. Οι φοιτηταί ούτοι υποχρεούνται εν συνεχεία να προσέλθουν εις προαγωγικήν επ’ αυτών εξέτασιν, συμφώνως προς τας ισχυούσας διατάξεις. Αι αιτήσεις των επιθυμούντων να τύχωσι νέου βαθμού ετησίας προόδου υποβάλλονται μέχρι της 20 Νοεμβρίου. Εξαιρετικώς δια το τρέχον ακαδ. έτος 19671968, αι αιτήσεις θα υποβληθούν εντός 10 ημερών από της δημοσιεύσεως της παρούσης, εις την Εφημερίδα της Κυβερνήσεως. Η παρούσα απόφασις δεν έχει εφαρμογήν δια τους τελειοφοίτους σπουδαστάς τους αποτυχόντας κατά τας επαναληπτικάς προαγωγικάς εξετάσεις εις έν μόνον μάθημα ή εις έν μόνον μάθημα ομάδος μαθημάτων της τάξεώς των. 31.Γ.δ.3-5 Φοίτηση, εξετάσεις κλ.π. Εθνικού Μετσόβιου Πολυτεχνείου